**Številka: *545641-38/2022 / 1***

**Ljubljana, dne *07. 11. 2022***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Sveta o določitvi ribolovnih možnosti za nekatere staleže rib za leto 2023, ki se uporabljajo v vodah Unije in za ribiška plovila Unije v nekaterih vodah zunaj Unije, ter o določitvi ribolovnih možnosti za nekatere staleže globokomorskih rib za leti 2023 in 2024*

Naslov dokumenta v delovnem jeziku EU: *Proposal for a Council Regulation fixing for 2023 the fishing opportunities for certain fish stocks, applicable in Union waters and, for Union fishing vessels, in certain non-Union waters, as well as fixing for 2023 and 2024 such fishing opportunities for certain deep-sea fish stocks*

Datum dokumenta: *28. 10. 2022*

Številka dokumenta: *14248/22*

Medinstitucionalna oznaka: *2022/0343(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.25 - Delovna skupina za ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

 *Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka*

**7. Roki**:

Predviden čas pričetka obravnave zadeve EU v institucijah EU: *november 2022*

Predviden čas sprejema zadeve EU v institucijah EU: *december 2022*

Rok za odziv organa: *23. 11. 2022*

Rok za obravnavo na seji Vlade in njenih odborih: *1. 12. 2022*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin Pertovt, Služba za EU koordinacijo in mednarodne zadeve; dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Ana Le Marechal-Kolar, generalna direktorica Direktorata za hrano in ribištvo*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za okolje in prostor, Ministrstvo za zunanje zadeve*

Kontaktna oseba organa: *Inga Turk, MOP; Tina Fink, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **Irena Šinko****MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Sveta o določitvi ribolovnih možnosti za nekatere staleže rib za leto 2023, ki se uporabljajo v vodah Unije in za ribiška plovila Unije v nekaterih vodah zunaj Unije, ter o določitvi ribolovnih možnosti za nekatere staleže globokomorskih rib za leti 2023 in 2024 - 14248/22, ki se glasi:*

*Republika Slovenija podpira Predlog uredbe Sveta o določitvi ribolovnih možnosti za nekatere staleže rib za leto 2023, ki se uporabljajo v vodah Unije in za ribiška plovila Unije v nekaterih vodah zunaj Unije, ter o določitvi ribolovnih možnosti za nekatere staleže globokomorskih rib za leti 2023 in 2024.*

*Predlog uredbe slovenskega ribištva ne zadeva neposredno, saj slovenski morski gospodarski ribiči izvajajo ribolov le v severnem Jadranu.*

*Republika Slovenija meni, da je pri obravnavi in sprejemanju predloga uredbe treba upoštevati stališča tistih držav članic, ki jih predlog uredbe neposredno zadeva.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Pogodba o delovanju EU v členu 43(3) določa, da Svet na predlog Komisije sprejme ukrepe o določitvi in dodelitvi ribolovnih možnosti. Ta predlog je omejen na določitev in dodelitev ribolovnih možnosti ter pogojev, ki so funkcionalno povezani z uporabo teh ribolovnih možnosti.*

*Ribolovne možnosti (tj. celotni dovoljeni ulovi, kvote ter omejitev ulova in ribolovnega napora) se določijo vsako leto za večino staležev in na dve leti za nekatere globokomorske staleže, pri čemer se izhaja iz dolgoročnega pristopa k upravljanju. Nekatere od ribolovnih možnosti EU določi samostojno, o nekaterih pa se je treba dogovoriti na podlagi večstranskih ali dvostranskih posvetovanj s tretjimi državami. Celotni dovoljeni ulov (TAC), dogovorjen na takih posvetovanjih, se razdeli med države članice v skladu z načelom relativne stabilnosti.*

*Ta predlog uredbe zajema:*

*– avtonomne staleže EU;*

*– deljene staleže, ki se bodo upravljali skupaj z Združenim kraljestvom v Severnem morju in v severozahodnih vodah, ki se bodo upravljali skupaj z Norveško in Združenim kraljestvom v Severnem morju in Skagerraku, ali staleže, ki so predmet posvetovanj z obalnimi državami Komisije za ribištvo severovzhodnega Atlantika (ang. North East Atlantic Fisheries Commission - NEAFC);*

*– ribolovne možnosti na podlagi sporazumov, sklenjenih v regionalnih organizacijah za upravljanje ribištva (ang. regional fisheries management organisations - RFMO), in*

*– nekatere ribolovne možnosti v vodah tretjih držav.*

*Številne ribolovne možnosti so v tem predlogu označene kot »pm« (pro memoria), ker znanstveno mnenje o nekaterih avtonomnih staležih EU ob sprejetju predloga še ni bilo na voljo, ali nekatere omejitve ribolova in druga priporočila regionalnih organizacijah za upravljanje ribištva še niso na voljo, ker regionalne organizacije za upravljanje ribištva še niso imele letnega zasedanja, ali za nekatere staleže v vodah tretjih držav, za deljene staleže ali ribolovne možnosti, ki se izmenjujejo s tretjimi državami, številke še niso na voljo in bodo določene ob koncu posvetovanj z zadevnimi tretjimi državami.*

*Uredba o ribolovnih možnostih se revidira večkrat na leto, da se upoštevajo najnovejša znanstvena mnenja in razvoj dogodkov. Ribolovne možnosti za druge avtonomne staleže EU bodo vključene v ta predlog, ko bo na voljo znanstveno mnenje za te staleže. Prav tako bodo ribolovne možnosti za druge staleže vključene v ta predlog glede na rezultate posvetovanj s tretjimi državami ali letnih srečanj regionalnih organizacij za upravljanje ribištva.*

*Predlagane ribolovne možnosti odražajo do sedaj prejeta znanstvena mnenja, in so v skladu s pristopom, opisanim v letnem sporočilu o ribolovnih možnostih za leto 2023. Namen tega predloga je preprečiti kratkoročne pristope v korist dolgoročne trajnosti. Omejevanje ribolovne dejavnosti pomeni nujno javno posredovanje, s katerim se preprečuje zmanjšanje prihodka ribičev, razvija izkoriščanje s ciljem večjega dolgoročnega donosa ter zmanjšuje vpliv na ekosistem in prehranjevalni splet zaradi nenadnih zmanjšanj velikosti nekaterih ribjih populacij.*

*Predlog državam članicam dodeljuje ribolovne možnosti v skladu s cilji osnovne uredbe, s katero so določene obveznosti v zvezi s trajnostnim izkoriščanjem živih morskih virov oziroma se vzpostavi previdnostni pristop k upravljanju ribištva, tj. obnavljanje in ohranjanje največjega trajnostnega donosa, veljavnimi večletnimi načrti ter rezultati posvetovanj s tretjimi državami in letnih srečanj regionalnih organizacij za upravljanje ribištva. Predlagani ukrepi so torej skladni s cilji in pravili Skupne ribiške politike, še zlasti s ciljem obnove staležev do ravni, ki omogočajo največji trajnostni donos (ang. maximum sustainable yield), in jih ohraniti na teh ravneh, ter z drugimi politikami Unije, zlasti s politikami na področju okolja in trajnostnega razvoja.*

*S tem predlogom se po novem uvaja prepoved ribolova in uvedbe zapore ribolova na jeguljo na celotnem naravnem območju razširjenosti jegulje (Anguilla anguilla), ki vključuje severovzhodni Atlantik in Sredozemsko morje. To izhaja iz priporočila Mednarodnega sveta za raziskovanje morja (ICES) , ki navaja da bi bilo treba glede na kritično stanje evropske jegulje zaradi človekovih dejavnosti za leto 2022 v primeru uporabe previdnostnega pristopa v vseh habitatih in v vseh življenjskih obdobjih na celotnem naravnem območju razširjenosti jegulje določiti čim bolj ravni nič. Komisija tako za leto 2023 predlaga podaljšanje prepovedi vseh ribolovnih dejavnosti za jegulje s treh na šest zaporednih mesecev, v času glavnega obdobja selitve steklene in srebrne jegulje, v morskih in sosednjih brakičnih vodah v severovzhodnem Atlantiku (ki vključuje Baltsko morje) in Sredozemskem morju (vendar brez Črnega morja).*

*V Sloveniji je jegulja zavarovana vrsta od leta 2004. Za upravljanje z jeguljami je kot zavarovana vrsta pristojno Ministrstvo za okolje in prostor.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS in EU.*

Vpliv na gospodarstvo

*Ni vpliva na gospodarstvo.*

Vpliv na javno upravo

*S predlogom se bodo poenostavili upravni postopki za EU ali nacionalne javne organe, zlasti glede zahtev za upravljanje napora.*

Vpliv na okolje

*Pričakovati je pozitiven vpliv na okolje, saj je cilj načrta zagotoviti, da se pri izkoriščanju živih morskih bioloških virov populacije lovljenih vrst obnavljajo in ohranjajo nad ravnmi, ki omogočajo največji trajnostni donos.*

Drugo

**C)**

**Predstavniki RS, ki bodo zastopali stališče RS v institucijah EU**:

***Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka, dr. Polona Bunič, Sektor za ribištvo, MKGP; mag. Leon Megušar, svetovalec za ribištvo, SPBR***